***Russula aeruginea***, позната и како тревнозелена гулапка, леплива зелена гулапка или зелена гулапка, е јадлива габа Гулапка. Широко распространета во северните умерени региони, обично се наоѓа под бреза, најмногу во борови шуми. Многу отровната *Amanita phalloides* може да има сличен изглед, особено одозгора.

Таксономија
-----------

Видот првпат била опишана во делото на Елиас Магнус Фрајс од 1863 година, *Monographia Hymenomycetum Sueciae*. Специфичниот епитет *aeruginea* е изведен од латинскиот *aeruginus*, и се однесува на извалкана боја на бакарот.

Опис
----

Шапката е рамнакога е млада, наскоро има форма на инка и слабо е пругаста, малку леплива и сјајна, бледо зелена до светло сиво-зелена, поретко маслинесто зелена. Шапката е голема од 4-10 см во пречник. Тесно распоредените ливчиња се со бледо крем боја кога се млади, подоцна стануваат светложолти кога спорите созреваат. Дршката е бела, повремено со дамки во боја на 'рѓа во основата, често прилично кратка со надолжни бразди. Тоа достигнува 5-8 см должина и 1-2 см дебелина. Месото е бело, кршливо и без мирис, со благ вкус. Russula aeruginea се јадливи.

Отпечатокот на спори е кремасто-жолт. Спорите се сферични до овални со гребени и брадавици на површината и се со димензии 6-8 на 6-7 μm.

Зелените примероци на *Russula xerampelina*, може да се помешаат со *R.aeruginea*. Тие можат лесно да се разликуваат по тоа што примероците на *R. xerampelina* секогаш мирисаат на варени школки, додека примероците на *R.aeruginea* немаат карактеристичен мирис.

Живеалиште и распространетост
-----------------------------

Плодните тела на *Russula aeruginea* растат на земја во шуми, во трупи во легло од лисја или во трева. Тој е ектомикоризален кај брезата, но и кај четинарите, особено борот и смреката. Широко е распространет во северните умерени зони. Плодувањето се случува од јули до ноември во Европа, и подоцна од лето до есен во Северна Америка. Габата се наоѓа и во Источна Африка.

Наводи
------

1. ↑  Taylor, A.F.S.; Alexander, I.J. (1989-01). „Ectomycorrhizal synthesis with an isolate of Russula aeruginea". *Mycological Research*. **92** (1): 103–107. doi:10.1016/s0953-7562(89)80103-0. ISSN 0953-7562. Проверете ги датумските вредности во: `|date=` (help)
2. 1 2  Evenson, Vera Stucky (1997). *Mushrooms of Colorado : and the southern Rocky Mountains*. Denver, Colo.: Denver Botanic Gardens. ISBN 1-56579-192-4. OCLC 36919003.
3. ↑  Reid, Derek A.; Bon, Marcel; Wilkinson, John; Ovenden, Denys (1989). „The Mushrooms and Toadstools of Britain and North-Western Europe". *Kew Bulletin*. **44** (1): 183. doi:10.2307/4114663. ISSN 0075-5974.
4. ↑  Lincoff, Gary (2002). *Mushrooms* (2 American ed. изд.). New York: DK Pub. ISBN 0-7894-8986-4. OCLC 50595654.CS1-одржување: излишен текст (link)
5. ↑  Courtecuisse, Régis (1999). *Mushrooms : a photographic guide to the mushrooms of Britain and Europe*. London: HarperCollins. ISBN 0-00-220012-0. OCLC 41548009.
6. ↑  Dugan, Frank M. (2011). *Conspectus of world ethnomycology : fungi in ceremonies, crafts, diets, medicines, and myths*. St. Paul, MN: American Phytopathological Society. ISBN 978-0-89054-395-5. OCLC 728580724.

Надворешни врски
----------------

* 

* Ризница Податотеки поврзани со Russula aeruginea на Ризницата